cyanic-selkie/wikianc huggingface dataset:
Breinig
Breinig ass eng däitsch Gemeng, déi am Regierungsbezierk Köln läit, 15 km vun Oochen ewech.
D'Gemeng läit an der Noperschaft vum Nationalpark Eifel. Bei der Vollekszielung am Joer 2005 (Stand 31. Dezember 2005) hunn do 5.910 Leit gewunnt.
Breinig läit op enger Héicht vun 280 m.
Joseph Kosma
De Joseph Kosma gebuer den 12. Oktober 1905 zu Budapest, deemools Éisträich-Ungarn, a gestuerwen de 7. August 1969 zu La Roche-Guyon a Frankräich, war en ungareschen, 1946 franséisch naturaliséierte Komponist, dee sech ëm déi franséisch Filmmusek verdéngt gemaach huet.
Kanada
Kanada (engl./frans. Canada) ass e Staat an Nordamerika. D'Land grenzt am Norden un d'Nordpolarmier, am Osten un den Atlanteschen Ozean, am Süden un d'Vereenegt Staate vun Amerika an am Westen un de Pazifik an den US-amerikanesche Staat Alaska. D'Land ass mat enger Fläch vu ronn 9 984 670 km2 den zweetgréisste Staat iwwerhaapt.
Kanada ass Member vum G8-Grupp.
Administrativ Ënnerdeelungen
Kanada ass an zéng Provënzen an dräi Territoiren ënnerdeelt. D'Provënzen hunn eege Regierungen a si fir de gréissten Deel selbststänneg. D'Territoire stinn dogéint ënner direkter Kontroll vum Staat.
Foresoftware
En Internetforum funktionéiert op der Basis vun enger Foresoftware. Déi meescht dovu benotze PHP als Programméiersprooch a MySql als Datebanktyp.
Holz
De Begrëff Holz huet e puer Bedeitungen:
Enzo Mezzapesa
Den Enzo Mezzapesa, gebuer den 22. Januar 1961 zu Déifferdeng, ass e lëtzebuergesche Vëlossportler. Vun 1986 bis 1988 war hie professionelle Coureur.
Lexus LS
D'LS-Baurei ass 1989 virgestallt ginn a gëtt bis haut gebaut. Den éischte Modell war den LS 400, deen 1994 duerch eng zweet Generatioun ersat ginn ass. Den LS 430, déi drëtt Generatioun vun der Baurei, ass tëscht 2000 an 2006 gebaut ginn. Déi véiert Genratioun LS 460 an LS 600h ass tëscht 2007 an 2017 gebaut ginn. Zënter 2017 gëtt déi fënneft Generatioun LS 500 an LS 500h gebaut.
Ordre de Léopold II
Den Ordre de Léopold II gouf vum belsche Kinnek Léopold II. am Joer 1900 agefouert. .
1908 gouf den Uerden an de belsche System vun den Uerden an Dekoratiounen integréiert.
Den Uerde gëtt ausgedeelt u Persounen déi Verdéngschter vis-à-vis vum Kinnek oder vum Kinnekshaus hunn.
D'Barettë vun de verschiddene Klassen a Medailen:
Slowenien
Slowenien (Sloweenesch: Slovenija) ass eng Republik an Europa, déi un Italien, Éisträich, Ungarn, Kroatien an d'Adria grenzt. De Süde vu Slowenien gëtt dem Balkan resp. der Balkanhallefinsel zougerechent.
Slowenien huet sech de 25. Juni 1991 vu Jugoslawien onofhängeg gemaach. D'Land gouf den 1. Mee 2004 mat néng anere Länner Member vun der Europäescher Unioun. Den 1. Januar 2007 gouf och den Euro, deen de sloweeneschen Tolar ofgeléist huet, mat Succès agefouert.
Haaptstad vu Slowenien ass mat ronn 260.000 Awunner Ljubljana. Si läit zentral an ass doduerch Dréischeif vum Verkéier.
Geographie
Trotz senge klengen Dimensiounen (24 % vun Éisträich) sinn a Slowenien d'Landschafte ganz verschidden. Am Nordweste läit d'Biergkette vun de Juleschen Alpen, Karawanken a Steiner Alpen, déi geologesch zu de südleche Kalkalpe gehéieren. Am Nationalpark Triglav läit déi héchst Spëtzt vum Triglav (2.864 m), héchste Punkt vum Land, no deem de sloweenesche Nationalpark genannt ass, deen och am sloweeneschen Nationalwope säin Ausdrock fënnt.
Vun de véier wichtegste Flëss hunn der zwéin hir Quell an de Juleschen Alpen – d'Soča (ital. Isonzo) an d'Save (slow. Sava). Déi zwéi gréisst Flëss kommen awer aus Éisträich, nämlech d'Drau (slow. Drava) an d'Mur (slow. Mura). Wärend d'Soča an hirem ënneschte Laf italieenesche Buedem bewässert, an an d'Adria leeft, fléissen d'Save, d'Drau an hiren Niewefloss, d'Mur, no Osten an d'Donau (D'Mëndung ass a Kroatien respektiv Serbien). Iwwer d'Hallschent vun der Landesfläch besteet aus Bëscher.
Am Nordoste vum Land dominéiere mëttelhéich Bierger an hiwweleg Landschaften, déi nordëstlech vun der Mur an d'Flaachland an an d'Hiwwele vum Iwwermur-Gebitt (sloween. Prekmurje) iwwergeet, wärend an der Mëndungsgéigend Drau-Mur déi 50x20 km² grouss "Murinsel" Medimurje scho gréisstendeels op kroateschem Staatsgebitt läit. An der Mëtt an am Süde vum Land, en Deel vun der Hallefinsel Istrien, fënnt ee grouss typesch Karstflächen. Am äusserste Südweste vum Land läit déi 47 km laang Küst laanscht d'Adriatescht Mier. Dat ass den déifste Punkt vum Land. Zanter datt Slowenien sech vum fréiere Jugoslawien getrennt huet, huet Slowenien en eegene Mierkorridor, iwwer deen et elo mat Kroatien abezunn iwwer de Schëffsverkéier verhandelt.
Klima
De Südweste vum Land ass e mediterrane Klima mat waarme Summeren a mëlle, fiichte Wanteren. Bannen am Land huet d'Klima e kontinentale Charakter.
Relioun
Bei enger Vollekszielung vun 2002 bekenne sech 57,8 % vun de Sloweenen zur Réimesch-Katholescher Kierch, 2,5 % si Moslemen, 2,3 % orthodox, 0,9 % Protestanten.(Als "Gleeweg, ouni Konfessioun" bezeechne sech 3,5 % vun de Sloweenen, als Atheisten 10,1 %. Bei 22,8 % vun de Sloweene feelt d'Ausso).
Geschicht
Et gëtt allgemeng ugeholl, datt sech déi slawesch Virfahre vun de Sloweenen am 6. Joerhonnert an d'Gebitt vum haitege Slowenien komm sinn a sech do niddergelooss hunn. Am 7. Joerhonnert ass dat slawescht Fürstentum Karantanien (Karantanija) am haitege Kärnten entstanen, den éischte Staat, slawescher Herkunft dee villes mat de sloweenesche Virfahre gemeinsam hat. Och wann et weeder eng territorial nach eng politesch Verbindung mat de Sloweenen gouf, gëtt dëst Fürstentum allgemeng a Slovenien als éischte Sloweenestaat gesinn. Am Verlaf vun den zwee follgende Joerhonnerte koum Karantanie fir d'éischt ënner bayeresch, an du fränkesch Herrschaft. An der Mëtt vum 10. Joerhonnert war no der Victoire vum Kinnek a spéidere Keeser Otto I. an der Schluecht um Lechfeld (bei Augsburg) de Wee fir d'Kolonisatioun am Oste vum Hellege Réimesche Räich fräi. An der Mëtt vum 13. Joerhonnert goufe grouss Géigende vu Slowenien habsburgesch, mat Ausnam vun der Grofschaft vun der Sanegg zu Cilli (Celje). Duerno stoung Slowenien bis zum Enn vum Éischte Weltkrich - mat enger kurzer Ënnerbriechung wärend den Napoleonesche Kricher - ënner habsburgescher Herrschaft.
Am 19. Joerhonnert huet d'Nationalbewusstsein ëmmer méi zougeholl an dat huet 1918 zur Proklamatioun vum Kinnekräich vun de Serben, Kroaten a Sloweene gefouert; Italien huet duerop hin d'sloweenesch Küsteregioun, déi d'Kinnekräich dunn 1920 am Grenzvertrag vu Rapallo offiziell kritt hat, missen ofginn. Dat huet zu Ausenanersetzunge mat Italie gefouert. Okkupéiert vun de slaweschen Truppen gouf déi deemoleg Untersteiermark mat der Haaptstad Marburg ouni Referendum u Jugoslawien ugeschloss. 1929 ass d'Land dunn no engem Staatsstreech an d'Kinnekräich Jugoslawien ëmbenannt gi. Doduerch hunn d'Serben am Kinnekräich ëmmer méi dominéiert. Ausserdeem hunn d'Sloweenen de Verloscht vun hirer Küsteregioun staark bedauert. Well sech de Kinnek den Achsemuechte rapprochéiert huet, koum et zu Opstänn, an de Kinnek gouf ofgesat. Doropshin hunn d'Achsemuechte reagéiert; si sinn 1941 kurzerhand a ganz Jugoslawien ageréckt an hu Slowenien ënner Italien, Ungarn an Däitschland opgedeelt. Dat hat zur Folleg, datt onmëttelbar duerno eng vu Kommunisten dominéiert Fräiheetsfront (Osvobodilna Fronta) gegrënnt gouf. Eng Rei vu Partisaneverbänn hu sech forméiert. Nom Zweete Weltkrich gouf souzesoen déi ganz däitschsproocheg Minoritéit aus Revanche verdriwwen. Massakere sinn och net ausbliwwen.
Nom zweete Weltkrich ass den 29. November 1945 d'Demokratesch Federativ Volleksrepublik Jugoslawien, déi sech 1963 a Sozialistesch Federativ Republik Jugoslawien (SFRJ) ëmgedeeft huet, gegrënnt ginn. Déi staark Onzefriddenheet mat der Belgrader Regierung ass an den 1980er Joren ëmmer méi gewuess an et koum de 25. Juni 1991 zu enger Onofhängegkeetserklärung vu Slowenien. Jugoslawesch Truppe sinn amarschéiert an d'Sloweenen hu sech mat Erfolleg géint si gewiert. D'Ausscheedung aus der Jugoslawescher Republik ass zimmlech ouni gréisser Problemer erfollegt an den 23. Dezember 1991 huet sech Slowenien eng demokratesch Verfassung nom europäesche Virbild ginn. Slowenien gouf kuerzerhand vun allen europäesche Länner unerkannt, Bäitrëttsverhandlunge mat der EU opgeholl, wat den 1. Mee 2004 zu sengem Bäitrëtt gefouert huet.
Politesch Situatioun
Ieweschte Chef vun der Republik Slowenien ass de President, deen awer haaptsächlech nëmmen eng representativ Funktion ausübt an all fënnef Joer direkt vum Vollek gewielt gëtt. Hien ass en Deel vum exekutive Pouvoir, deen hien zesumme mam Ministerpresident a mat der Ënnerstëtzung vum Ministerrot ausübt. Dës béid gi vun der Nationalversammlung gewielt.
Dat sloweenescht Parlament besteet aus zwou Chamberen: Der Nationalversammlung (Državni zbor) a dem Nationalrot (Državni svet). D'Nationalversammlung setzt sech aus 90 Deputéierten zesummen, déi zum Deel duerch eng direkt Wal respektiv op Basis vun engem Proporzsystem bestëmmt ginn. Déi autonom Minoritéite vun Italieener an Ungarn profitéiere vun engem garantéierte Volleksgruppemandat. A Froen, déi sech exklusiv op d'Rechter vun der Minoritéit bezéien, hunn dës Volleksgruppendeputéiert en absolut Vetorecht.
An den Nationalrot gi 40 Deputéierten aus sozialen, wirtschaftlechen a regionalen Interessesgruppe geschéckt. D'Parlamentswale ginn all véier Joer ofgehalen.
Am Kader vun der NATO-Osterweiderung gouf Slowenien den 29. Mäerz 2004 Member vun der NATO. Zanter dem 1. Mee 2004 ass et an der Europäeschen Unioun.
Verwaltungsglidderung
Slowenien ass an 210 Gemengen (sloweenesch občine, Sg. občina), dorënner eelef Stadgemengen, opgedeelt. Iwwer d'Schafe vu Regioune gëtt nogeduecht.
Bezéiungen zu Lëtzebuerg
Slowenien ënnerhält gutt Bezéiungen zu Lëtzebuerg. Am Zweete Weltkrich gouf nämlech déi lëtzebuergesch Fräiwellegekompanie vun den Däitschen no Slowenien versat, fir do géint d'Partisanen agesat kënne ze ginn. D'Lëtzebuerger hunn du gemeutert a goufen du vun den Däitschen an de Prisong oder an d'Kazett gestach. D'Sloweenen, déi zu hinnen Zougank haten hu si heemlech versuergt. D'Sloweenen hunn hinnen héich ugerechent, datt si sech geweigert hunn, fir op d'Partisanen ze schéissen. Zanter deemools sti lëtzebuergesch a sloweenesch betraffe Familljen nach ëmmer an enker Bezéiung.
An der Weltbank an am Internationale Wärungsfong si Lëtzebuer a Slwenien des Weideren an der selwechter Grupp a ginn an hire Verwaltungsréit duerch een an de selwechten Exekutivdirekter vertrueden. Dat trëfft och fir d'BERD zou.
Wirtschaft a Verkéier
Vu sämtleche Länner aus Osteuropa, déi der Europäescher Communautéit nei bäigetratt sinn, ass Slowenien de Musterschüler, dat Land, wou d'Privatisatioun am beschten iwwer d'Bün gaangen ass a wou d'Ekonomie sech eenegermoossen, ouni allzegrouss Schwieregkeeten, un de westleche Standard ugepasst huet. Slowenien huet eng gemëscht Wirtschaft, déi op der enger Säit op déi lokal Traditioune vum Handwierk an der Landwirtschaft opgebaut ass, an zum aneren den Usprëch vu modernen Dengschtleeschtungen gerecht gëtt. Slowenien ass mat knapps zwou Milliounen Awunner zwar e klengt Land, ass awer wirtschaftlech ganz gesond.
Pro-Kapp läit d'Akommes vun de Sloweenen am europäesche Mëttelfeld. Zanter dem 1. Januar 2007 ass den Euro déi offiziell Wärung vu Slowenien.
Landwirtschaft
Slowenien ass bekannt fir säi Wäibau. Virun allem de Wäin aus der Ënnersteiermark gëtt gréisstendeels no Däitschland an Éisträich exportiert.
Industrie
An der Industrie si ronn 40 % vun der aktiver Bevëlkerung beschäftegt. D'Liewensmëttelindustrie huet mat iwwer 10 % de gréissten Undeel un der gesamter Industrieproduktioun. Nieft hir sinn d'Elektro- an d'Elektronikindustrie (zirka 10 %), d'Metallveraarbechtung an de Maschinnebau (10 %) wéi och déi cheemesch a pharmazeutesch Industrie (9 %) vu gréisserer Bedeitung. Eng nei Industriebranche, déi ëmmer méi Bedeitung kritt ass d'Automobilindustrie (an d'Automobilzouliwwerungsbranche am wäitste Sënn) ë. a. wéinst den neie Renault-Wierker.
Déngschtleeschtungen
Iwwer de Mierhafe vu Koper huet Slowenien Schëffsverbindunge mat der ganzer Welt an ass en Duerchganksland fir Wueren no Mëtteleuropa.
Hammerfall
HammerFall ass eng schweedesch Metalband, déi 1993 zu Göteborg vum Oscar Fredrick Dronjak a vum Jesper Strömblad, Gittarist vun In Flames gegrënnt gouf.
Albumen
Bis elo huet HammerFall 1 Livealbum, 7 Studioalben an 2 Kompilatiounen erausbruecht. Hei ass eng Lëscht:
Livealben:
Glory To The Brave (1997)
Crimson Thunder (2002)
Chapter V:Unbent, Unbowed, Unbroken (2005)
Threshold (2006)
Steel Meets Steel - Ten Years Of Glory (2007) (Best Of Kompilatioun mat 3 neie Lidder)
Masterpieces (2008) (Kompilatioun mat Cover Versiounen)
No Sacrifice, No Victory (2009)
François-Étienne Musin
De François Musin (François-Étienne), gebuer de 4. Oktober 1820 zu Oostende, a gestuerwen de 24. Oktober 1888 zu Saint-Josse-Ten-Noode, war e belsche Moler.
Hien huet zu der belscher klassescher Schoul gehéiert, an ass bekannt duerch seng Marinebiller. Si stelle Schëffer duer, déi meeschtens am Stuerm mat héije Wellen ze kämpfen hunn. De François Musin war e Schüler vum François Bossuet. Hien huet u villen Expositiounen, zu Wien, Amsterdam, London, Liverpool an Dublin deelgeholl, och an Amerika. Hie war zu senge Liefzäite scho bekannt an huet héich Auszeechnunge kritt.
810 v. Chr.
815 v. Chr. | 814 v. Chr. | 813 v. Chr. | 812 v. Chr. | 811 v. Chr. | 810 v. Chr. | 809 v. Chr. | 808 v. Chr. | 807 v. Chr. | 806 v. Chr. | 805 v. Chr.
Canton de Decize
De Canton de Decize ass eng franséisch administrativ Andeelung am Arrondissement Nevers, am Departement Nièvre an der Bourgogne-Franche-Comté.
809 v. Chr.
10. Joerhonnert v. Chr. | 9. Joerhonnert v. Chr. | 8. Joerhonnert v. Chr.
814 v. Chr. | 813 v. Chr. | 812 v. Chr. | 811 v. Chr. | 810 v. Chr. | 809 v. Chr. | 808 v. Chr. | 807 v. Chr. | 806 v. Chr. | 805 v. Chr. | 804 v. Chr.
Dës Säit befaasst sech mam Joer 809 v. Chr.
Audi A8
Et ass den Nofollger vum Audi V8, a gëtt a verschiddene Modeller zanter 1994 gebaut.
Robert Cailliau
De Robert Cailliau (* 26. Januar 1947 zu Tongeren, Belsch) ass ee vun den Entwéckler vum World Wide Web.
De Robert Cailliau huet op der Universitéit vu Gent Elektrotechnik studéiert. Vun Dezember 1974 bis 2005 huet hien um Schwäizer Kärfuerschungszentrum CERN geschafft, wou hien 1990 zesumme mam Tim Berners-Lee, deem seng Iddi vun engem Hypertextsystem fir dem CERN seng Dokumenter besser ze verwalte realiséiert huet. Spéider ass aus deem Projet de World Wide Web ginn.
Floreana
Floreana, och Santa Maria genannt, ass eng 173 km² grouss Insel. Si ass eng vun de fënnef bewunnten Insele vum Galápagos-Archipel a gehéiert politesch zum Ecuador.
Den Numm
Den offiziellen Numm vun der Insel kënnt vum Juan José Flores, dem éischte President vun Ecuador. De spueneschen Numm Santa Maria staamt vun engem vun de Schëffer vum Christoph Kolumbus, deen d'Insel "entdeckt" huet.
D'Insel huet e vulkaneschen Ursprong, déi vill al Vulkaner goufe vum Wand a vum Waasser ofgedroen, an et gëtt schonn laang keng vulkanesch Aktivitéit méi.
D'Insel déi duerch den Arteräichtum deen et drop gëtt, en tropeschen Aspect huet, ass vu groussem botaneschen Intressi. Intressant Plaze sinn d'Punta Cormorant an d'Post Office Bay.
Op Punta Cormorant gëtt et méi wéi 50 Vulkankegelen. Hei fënnt e vill Rosa Flamingoen an dat kloert Waasser ass ideal fir ze dauchen an de Mierbuedem z'exploréieren.
Canton de Saint-Remy-en-Bouzemont-Saint-Genest-et-Isson
De Canton de Saint-Remy-en-Bouzemont-Saint-Genest-et-Isson ass eng fréier franséisch administrativ Andeelung am Arrondissement Vitry-le-François, am Departement Marne an der Regioun Grand Est.
Meter iwwer Mier
Meter iwwer Mier ass d'Bezeechnug vun den Héichten iwwer dem Mieresspigel an der Schwäiz an a Liechtenstein.
Déi amtlech Héichten an der Schwäiz baséieren op engem Landesnivellement vun 1902, LN02 genannt.
Den Ausgangspunkt vum Schwäizer Héichtennetz ass eng vun den zwou Pierres du Niton am Genferséi, an där hir Héicht läit op 373,60 Meter. Offiziell heescht de Steen Repère Pierre de Niton, afgekierzt RPN.
Well d'Héicht vum Steen 1845 net ganz genee bestëmmt gi war, an op 376,86 festgluecht gi war, fënnt en haut Ënnerscheder op ale Kaarte vun 3,26 Meter, vis-à-vis vun den offiziellen Héichte vun haut, wéi z. B. op der Siegfriedkaart an der Dufourkaart déi vu virun 1902 sinn. ,
Déi Schwäizer Héichten hunn op der Grenz mat Éisträich en Ënnerscheed vu 6 bis 7,5 cm vis-à-vis vun den éisträichesche Wäerter déi sech op den Niveau vun der Adria baséieren.
Fir besser Donnéeën ze hunn, am Fall wou et op héich Prezisioun ukënnt, gouf mat dem Landeshéichtennetz vun 1995 (LHN95), en Héichtebezuch zu den orthometreschen Héichte geschaf. D'Héicht vum neie Referenzpunkt Zimmerwald huet et erlaabt datt de Repère am Genferséi seng Héicht behale konnt. Soss differéieren d'Héichte vum LHN95 a vun LN02 bis zu 50 cm.
Op eng Ëmstellung vun den amtlechen Héichten, gouf aus praktesche Grënn verzicht.
Nationalpark Eifel
Den Nationalpark Eifel ass de 14. Nationalpark an Däitschland, an den Éischten an Nordrhein-Westfalen.
Canton de Monestiés
De Canton de Monestiés ass eng fréier franséisch administrativ Andeelung am Arrondissement Albi, am Departement Tarn an der Regioun Occitanie.
Nikloskierch zu Housen
Zur fréierer Par Housen hunn ausser der Parkierch vun Housen och nach d'Kapell zu Housen an d'Filialkierch zu Duerscht gehéiert.
Geschicht
D'Kierch gouf am Joer 1748 ënner dem Paschtouer Mathias Feyder gebaut. Vum 16. op de 17. Dezember 1944 ass se verbrannt, gouf awer nees an d'Rei gesat.
Klacken
Am Kierchtuerm hänken 3 Klacken déi an den Téin es', f', g' lauden.
Anglesey
Anglesey, op walisesch Ynys Môn, ass eng brittesch Insel virun der Nordwest-Küst vu Wales am Iresche Mier. Et ass och den Numm vun enger Grofschaft.
Geographesches
Den héchste Punkt op Anglesey selwer ass de Mynydd y Garn an dem nord-westlechen Eck. Awer de Bwrdd Arthur am Oste vun der Insel ëstlech vun der Red Wharf Bay an de Mynyedd Eilian am nord-ëstlechen Eck komme bis op e puer Meter un en erun. Den Holyhead-Bierg op der virgelagerter Holy-Insel huet 219 Meter (i.d.M.). Anglesey huet ausserdeem eng Küst vun 201 Kilometer.
Verkéier
D'Insel Anglesey ass vum Festland aus z'erreechen iwwer zwou Brécken.
De Stroosseverkéier geet iwwer d'original Menai Hänkbréck, déi 1826 vum Thomas Telfort gebaut gouf an der Britannia Bréck, déi d'Autobunn A55 an North Wales Coast Railway-Eisebunn dréit.
D'Eisebunnslinn vu Portthaethwy op Caergybi (mat Tëschenopenthalt zu Bodorgan, Ty Croes an Rhosneigr) féiert queesch duerch Anglesey vun Osten no Westen ass 69 Kilometer laang.
Sprooch
Walisesch ass eng vun deenen eelste Sproochen an Europa. Op Anglesey schwätzen 62% vun de Leit Walisesch als Haaptsprooch. Jiddweree kann och Englesch. Et ass op Anglesey an am Caernarvonshire, wou dat rengste Walisesch geschwat gëtt.
Wales huet en eegenen Tëlee-Kanal, den S42, national a regional Radio-Statiounen, Radio Cymru an Champion. Dozou kommen nach Walisesch Dageszeitungen an Zäitschrëften.
Dat wichtegst literarescht Wierk op Walisesch ass Mabinogion, eng Sammlung vun alen Erzielungen a Geschichten. Eng Iwwersetzung op Ensglesch gëtt et am Täschebuch (ISBN 0-14-044322-3)
Nick Nuyens
Den Nick Nuyens gebuer de 5. Mee 1980 zu Lier ass e belsche professionelle Vëlossportler.
Hien huet seng professionell Carrière 2002 bei Domo-Farm Frites ugefaangen, déi dat Joer drop Quick Step - Davitamon ginn ass. An deem Joer huet den Nick Nyens de GP Putte-Kappellen gewonnen. 2005 huet hie fir zweet hanerenen de GP de Wallonie gewonnen.
Maria Teresa Mestre
D'Maria Teresa Mestre gebuer den 22. Mäerz 1956 zu Marianao an der Stad a Provënz Havanna op Kuba, ass d'Fra vum Groussherzog Henri vu Lëtzebuerg an huet den Titel "Groussherzogin vu Lëtzebuerg".
Si ass d'Duechter vum José Antonio Mestre (1926-1993) an der Maria Teresa Batista-Falla de Mestre (1928-1988). Si huet mat hiren Elteren no der Kubanescher Revolutioun am Oktober 1959 d'Land verlooss a si sinn op New York geplënnert. E puer Joer duerno si se op Genf geplënnert, wou d'Maria Teresa 1975 hiert Abitur gemaach huet, an 1980 e Studium a Politikwëssenschaft ofgeschloss huet.
Hir Mammesprooch ass Spuenesch, si schwätzt nach Lëtzebuergesch, Englesch, Franséisch, Däitsch an Italieenesch.
Hire Mann, den Henri vu Lëtzebuerg, deen deemools Ierfgroussherzog war, huet si an der Zäit vun hirem Studium zu Genf kennegeléiert.
René Clesse
De René Clesse, gebuer de 27. Abrëll 1954 zu Esch-Uelzecht a gestuerwen den 11. Juli 2016, war e lëtzebuergesche Journalist, Schrëftsteller a Publizist.
Maria Teresa Mestre
Zanter dem 7. Oktober 2000, dem Dag op deem den Henri vu Lëtzebuerg als Groussherzog vereedegt gouf, dréit si den Titel "Groussherzogin vu Lëtzebuerg".
René Clesse
Hien huet Kuerzgeschichten, Gedichter, Essays, Kriticken, Satiren a Reportage geschriwwen.
Zanter 1981 war hie Redakter vun der Zäitschrëft ons stad, déi vun der Stad Lëtzebuerg erausgi gëtt.
1993 war hie Matgrënner vun der satirescher Wochenzäitschrëft Den Neie Feierkrop - haut de Feierkrop - an där hie vun 1993 bis 2014 ë. a. ënner de Pseudonymmen Hildy Johnson, Anna Konda an Hugo Habicht geschriwwen huet. ,
Danzorchesteren
Danzorchestere sinn Orchesteren, déi aus enger oder méi Persoune bestinn. Dës Persounen hu sech zesummegesat mat dem Zil, Danzmusek ze spillen an d'Leit domat ze ënnerhalen, natierlech géint e gewësse finanziellen Ausgläich.
D'Stiler vun den Danzorchestere reeche vun Jazz, Pop iwwer Rock an och Volleksmusek. Eigentlech gëtt d'ganz Gebitt vun de Museksrichtungen ofgedeckt.
Gespillt gëtt mat Blosinstrumenter an dacks och engem Keyboard. A Pause gi Placken (Vinyl) oder CDen opgeluecht.
Loretokapell Klierf
D'Loretokapell (oder och Lorettokapell ) zu Klierf, offiziell Chapelle Notre-Dame de Lorette, steet op engem Hiwwel am Park vu Klierf iwwer der Klierf, net wäit ewech vun der Klierfer Gare.
D'Kapell gouf 1762 vun der deemoleger Grofefamill vu Klierf, dem Albert-Eugène de Lannoy a senger Fra, zu Éiere vun der Notre-Dame de Lorette (Italien) am Barockstil baue gelooss. Si ass haut a Staatsbesëtz. 2011 goufen déi lescht Restauratiounsaarbechten ofgeschloss.
D'Loretokapell zu Klierf an den Terrain ronderëm stinn zanter dem 28. Januar 1982 als Nationalmonument op der Lëscht vun de klasséierte Monumenter.
D'Kapell
Iwwer dem Agank ass de Familljewope vun de Lannoy-de Wignacourt ze gesinn. An enger Nisch driwwer steet d'Statu vun der Notre-Dame de Lorette, déi als Salut des infirmes ugebiet gëtt. All d'Skulpture sinn aus Bloem Stee vu Recht.
D'Schëff vun der Kapell huet de Grondrëss vun engem an d'Längt gezunnen Aachteck. De verwëllefte Plaffong ass mat Stuck dekoréiert.
An der Mëtt vum Altor stoung fréier eng Seidemolerei mam Bild vun der Madonna vu Loretto. Enger Iwwerliwwerung no wier dësen Tableau vum Charles de Lannoy (ëm 1487-1527), Vizekinnek vun Neapel, aus Italien op Klierf bruecht ginn. Stilistesch Detailer awer weisen, datt et aus dem 18. Joerhonnert staamt.
Iwwer den zwéi Säitenaltär hänkt jee en Tableau vum Lécker Moler François Walschartz (1595-1675). Béid Biller stamen aus dem Franziskanerklouschter vu Bolland an der Belsch. De Grof Félix-Balthasar-Adrien de Lannoy huet se wärend der Franséischer Revolutioun op Klierf bruecht. Si gehéieren haut der Kierchefabréck.
Zwéi Grafsteng aus Bloem Steen a wäissem Marber erënneren un d'Grofen Albert-Eugène († 1697) an Adrien-Gérard de Lannoy († 1730) an hir Fraen. Si goufen an der Franziskanerkierch zu Klierf begruewen, d'Grafsteng goufe wärend der Franséischer Revolutioun an d'Loretokapell transferéiert.
Geschicht
Ëm 1680 hunn de Grof Albert-Eugène de Lannoy a seng Fra Jeanne-Thérèse-Claire de Bocholtz am Wëldpark vum Klierfer Schlass eng Kapell baue gelooss, déi am Laf vun de Joren zu enger Pilgerplaz gouf, ëm déi sech en Eremit gekëmmert huet.
1762 gouf déi haiteg Kapell vum Grof Adrien-Jean-Baptiste a senger Fra, der Constance de Wignacourt, am Barockstil op der Plaz vun der aler Kapell opgeriicht. Den 28. Juni 1769 gouf d'Kapell vum Weihbëschof vu Léck, dem Karl-Alexander vun Arberg a Vallengin konsekréiert, een Dag nodeem en d'Kierch vu Kauneref konsekréiert hat.
Den Tuerm vun der Kapell huet ursprénglech als Eremitewunneng gedéngt.
2011 konnten d'Restauratiounsaarbechte bannen a baussen, déi 15 Joer gedauert haten, ofgeschloss ginn.
808 v. Chr.
Dës Säit befaasst sech mam Joer 808 v. Chr.
Glasminn
Glasminne si Landminnen aus Glas, déi am Zweete Weltkrich vun der Wehrmacht geluecht goufen.
Se hunn d'Eegeschaft, datt et keng Méiglechkeet gëtt fir se opzesichen. Wéinst de Glasplitteren, déi net vu Röntgenapparater kënnen detekteéiert ginn, ass et onméiglech fir dës a Wonnen erëmzefannen, sou datt scho bei klenge Blessen de Schued laang bleift.
Well se schwéier opzefanne sinn, kënne Minnefelder vu Glasminnen nëmme mat groussem Opwand geraumt ginn.
Lëscht vu Sängerinnen a Sänger (Klassesch Musek)
Dës Lëscht vu Sängerinnen a Sänger (Klassesch Musek) ass en Deel vun de Referenztabellen.
Lëscht vun de reliéise Männeruerden
Dës Lëscht vun de reliéise Männeruerden ass en Deel vun de Referenztabellen.
Schlass vu Barvaux-en-Condroz
D'Schlass vu Barvaux-en-Condroz ass en Zillebau op 2 Stäck mat engem mansardéierten Daach. D'Rumme vun den Dieren, de Paarten an de Fënstere sinn aus bloe Steng.
D'Haaptentrée vum Schlass ass no Süden orientéiert an huet eng grouss Trap déi op eng Entrée mat dräi groussen Diere geet.
An der Hal ass eng monumental Trap déi mat Stucke vun de Bridder Moretti dekoréiert ass.
Beim Schlass läit e grousse Weier, an iwwer eng Bréck déi iwwer de Schlassgruef féiert kënnt een duerch ee grousse véiereckegen Tuerm fir d'éischt an den Haff vun de Ställ an den Dependancen, fir honnert Meter duerno an de Schlasshaff ze kommen.
Dat éischt Schlass op der Plaz gouf um Enn vum 17. Joerhonnert ofgerappt, well et et baufälleg gi war. Aus där Zäit si just d'Ställ, Dependancen an den Tuerm mat der Paart an dem Mechanik fir d'Schlassbréck ze hiewen agebaut war.
Géint 1735 gouf mat dem Bau vum neie Schlass ugefaangen, an et gouf am Stil vum 18. Joerhonnert mat engem Mansardsdaach gebaut. Bis 1940 hat sech dunn näischt méi um Schlass verännert. Duerch e Feier dat duerch eng Onopmierksamkeet ausgebrach war, ass d'Schlass bis op d'Gemaier afgebrannt. Just d'Entréeshal an där d'Feier duerch d'Explosioun vun engem Expansiounsgefäss geläscht gouf war intact bliwwen.
Duerno gouf d'Schlass erëm opgeriicht an där Fassong wéi et sech haut presentéiert.
Ernimmenswäert
Zanter 2005 gëtt all Joer Enn August en Traditiounskutschenturnéier organiséiert.
Aspis
Den Aspis (algr. fir « Schëld »), och fälschlecherweis Hoplon fir d'Schëld vun den Hoplite genannt, war eng Verdeedegungswaff an der Antiquitéit fir d'Infanterie an d'Kavalerie. Den Aspis huet eng grouss Evolutioun an der Form an am Material kannt.
Wärend der minoescher Zäit gouf et en Aspis a Form vun enger 8, deen aus Holz a Kouhaut gemaach war. D'Lieder gouf dréchne gelooss, a war immens resistenz géint Fäiler a souguer géint Lanzen. A mykenescher Zäit koum eng zweet Form vun Aspis eraus, aus de selwechte Materialien. De sougenannten "Tuerm-Aspis" war bal sou grouss wéi e Mann, a rechteckeg, den ieweschten Deel war ofgerënnt. Ëm 1200 v. Chr. gouf et och méi kleng Versioune vun de Modeller a Form vun enger 8 an a Form vun engem Tuerm.
Vun der thrakescher liichter Infanterie, de Peltasten, gouf vum 6. bis 4. Joerhonnert de Peltè gedroen. Dëst Schëld hat d'Form vun engem Croissant, an huet aus enger hëlzerner Armatur bestanen, déi mat Déierenhaut iwwerzu gouf. Dacks waren um Peltè och Zeechnungen ze gesinn.
Den Aspis koilè
Vum 7. bis 4. Joerhonnert gouf de sougenannten Aspis koilè, dee meeschtens Hoplon genannt gëtt, vun den Hoplite gedroen.
The Legend of Zelda
The Legend of Zelda, kuerz Zelda, ass dat éischt Spill aus der Serie vun de Zelda-Spiller vun Nintendo.
Aspis
Den Aspis koilè
Den Aspis koilè (huelt Schëld) ass am 7. Joerhonnert opkomm, a war e ronnt Schëld vun 90 cm - 1 Meter Duerchmiesser. D'Schëld gouf vum ganzen Ënneraarm gedroen, wat erlaabt huet, d'Schëld fest awer gläichzäiteg och liicht an der Hand ze halen, wann et drop ukomm ass.
The Legend of Zelda
Den Haaptpersonnage ass eng kleng gréng Figur mam Numm Link.
Aspis
Den Aspis koilè
Et war üblech, charakteristesch Zeechen op d'Schëlder ze maachen, déi sech vu Polis zu Polis ënnerscheet hunn. D'Schëlder vun den Atheneschen Hopliten haten zum Beispill eng Eil, bei den Thebaner war et eng Sphinx a bei de Spartaner en Λ, de griichesche Buschtaf Lambda (fir Lakedaimon). Wéi vill Kämpfer vun enger Phalanx d'Zeechen op hire Schëlter haten, a wéiwäit dës Zeechen uniform waren, ass net kloer. Op athenesche Vasebiller gesäit een eng ganz Bandbreed vun Zeechen, déi och net ëmmer e Bezuch zu der Stad selwer haten. Och bei anere Waffe gouf et éischter Individualitéit.
Sou e Schëld huet ëm déi 8 Kilo op d'Wo bruecht, a war domat eng Waff déi fir d'schwéier Infanterie, also d'Hopliten, reservéiert war. Beim Ugrëff an der Phalanx huet den Aspis koilè den Hoplit vum Hals bis zu de Been beschützt.
Op ville Representatioune vun dëser Zäit ass och eng verännert Versioun vum Aspis koilè ze gesinn, mä d'Archeologe konnten nach kee sou Modell fannen. Et kann natierlech sinn, datt dës verännert Versioun aus Material gemaach gouf, wat sech net gehalen huet.
Kigo
Kigo, op Japanesch 季語 kigo „Joreszäitewuert“, si speziell Wierder oder Phrasen, déi a Japan allgemeng mat enger bestëmmter Joreszäit a Verbindung bruecht ginn. Dat erlaabt eng Ekonomie vum Ausdrock, déi besonnesch an de ganz kuerze Forme vun der japanescher Poesie, déi als Hokku bezeechent ginn (spéider nei gefaasst als Haiku), wéi och an deene méi laange Kettereime (Renga) wäertvoll waren, fir d'Joreszäiten ze kennzeechnen, an där d'Gedicht oder de Vers ugesiddelt ass.
Canton de Pampelonne
De Canton de Pampelonne ass eng fréier franséisch administrativ Andeelung am Arrondissement Albi, am Departement Tarn an der Regioun Occitanie.
Santa Fe (Galapagos)
Santa Fe ass eng kleng onbewunnten Insel am Archipel vun de Galapagosinselen a gehéiert zu Ecuador. Si huet eng Fläch vu 24 km², den höchste Punkt läit op 259 m. Hiren Urspronk deen op ronn 3 Millioune Joren zeréckgeet, mécht aus hir eng vun den eelsten Insele vum Archipel. De Besuch vun Touristen ass erlaabt.
D'Vegetatioun entsprécht där vu ganz dréchene Géigenden. Bemierkenswäert ass e Bësch aus mächtegen Opuntiakaktusse mat enorm décke Stämm. Dëse Bësch ass eemoleg op de Galapagosinselen.
Op Santa Fe liewen e Landleguan an eng Räisrat déi nëmmen op dëser Insel virkommen.
Planzen an Déieren op Santa Fe
Mächtege Baamcactus Opuntia echios
Galapagos-Landleguan Conolophus subcristatus
Santa Fe-Landleguan Conolophus pallidus
Galapagos-Séiléif Zalophus californianus var. wollebacki
Galapagos-Räisrat Oryzomys bauri
Naturschutz
Verwëldert Hausgeesse waren e Problem op Santa Fe, ier si 1971 konnten do ausgerott ginn.
Josiane Peiffer
D'Josiane Peiffer, gebuer den 1. September 1952 zu Esch-Uelzecht, ass eng Theater- a Filmschauspillerin.
Tëscht 1971 an 1974 huet si um Max Reinhardt-Seminar zu Wien studéiert.
Nieft enger sëllegen Theaterrollen zu Lëtzebuerg an an Däitschland huet si och an e puer Filmproduktioune matgespillt, woubäi se an Congé fir e Mord an Dammentour déi weiblech Haaptroll hat.
Canton de Nevers-Nord
De Canton de Nevers-Nord ass eng fréier franséisch administrativ Andeelung am Arrondissement Nevers, am Departement Nièvre an der Bourgogne-Franche-Comté.
Andrea Riccardi
Den Andrea Riccardi, gebuer 1950 zu Roum, ass en italieeneschen Historiker a Grënner vun der Comunità di Sant'Egidio.
De Riccardi ass zanter 1981 Universitéitsprofesser fir Nei Geschicht, Geschicht vum Chrëschtentum a Reliounsgeschicht op der staatlecher „Universitéit III“ (Università degli Studi Roma Tre) zu Roum (Fakultéit: Lettere e Filosofia).
2009 krut hien de Karlspräis fir säin Asaz géint den Aarmut a fir de Fridden. .
Buhl-Lorraine
Buhl-Lorraine ass eng franséisch Gemeng am Museldepartement an der Regioun Grand Est. Buhl-Lorraine läit un den Uwännere vun der Bièvre.
Relioun
Allerdéngs erfaasst dëse westlechen Usaz vun enger Defininitioun net all d'Reliounen, well de Begrëff Glawen an e puer Reliounen net existéiert an domat net dat eigentlecht Kennzeeche vun dëser Relioun si kann. Doriwwer eraus gëtt et an de Geeschteswëssenschaften eng sëllege Kontroversen iwwer d'Bestëmmung vum Terme Relioun.
807 v. Chr.
812 v. Chr. | 811 v. Chr. | 810 v. Chr. | 809 v. Chr. | 808 v. Chr. | 807 v. Chr. | 806 v. Chr. | 805 v. Chr. | 804 v. Chr. | 803 v. Chr. | 802 v. Chr.
Buhl-Lorraine
Geschichtleches
Duerch Buhl-Lorraine féiert e Kiem an et goufe gallo-réimesch Reschter fonnt.
807 v. Chr.
Dës Säit befaasst sech mam Joer 807 v. Chr.
Relioun
E weidere Problem ass déi genee Bestëmmung vun enger Gemeinschaft als Relioun. E puer Relioune berouen éischter op philosophesche Systemer, bäi aneren ass déi politesch Orientéirung ganz ausgeprägt. Eng kloer Ofgrezung ass hei net méiglech, Iwwerschneidunge fannen sech a bal all Reliounen. Dacks hu Reliounen Heelsléieren, Symbolsystemer a Ritualer, wat zu populären Andeelungen gefouert. Ënner Relioune versteet een z. B. de Chrëschtentum, de Juddentum, den Islam, den Hinduismus, de Jainismus, den Ayyavali, de Buddhismus, den Daoismus, de Sikhismus, de Konfuzianismus, d'Baha'i, d'Shinto an den Druidentum (cf. Lëscht vun de Relioune vun der Welt)
Mat der wëssenschaftlecher Erfuerschung vu Relioune befaasse sech besonnesch d'Reliounswissenschaft/Reliounsgeschicht, d'Reliounssoziologie an d'Reliounsphilosophie.
Interessant ass d'etymologesch Analys vum Terminus 'Relioun'. Warscheinlech kënnt et vum latengesche "religere" (nach eng Kéier liesen --> ee reliéise Mënsch betruecht säi Liewen um Hannergrond vun der Existenz vun engem héijere Wiesen). Anerer leeden et vum latengesche 'religare' hir (--> e reliéise Mënsch wir een, dee seng Existenz un en héijert Wiese bënnt), woubäi allerdéngs ze froen ass, ob d'Substantiv an deem Fall net éischter religatio amplaz religio géif heeschen.
806 v. Chr.
811 v. Chr. | 810 v. Chr. | 809 v. Chr. | 808 v. Chr. | 807 v. Chr. | 806 v. Chr. | 805 v. Chr. | 804 v. Chr. | 803 v. Chr. | 802 v. Chr. | 801 v. Chr.
Dës Säit befaasst sech mam Joer 806 v. Chr.
Lëscht vun de Gemengen am Departement Vosges
Dëst ass d'Lëscht vun de 515 Gemengen am Departement Vosges.
Cageot
E Cageot ass eng Zort Këscht fir Gedrénksfläschen oder Uebst a Geméis openeen ze tässelen oder ze transportéieren. Cageote ware fréier aus Holz; Uebstcageote waren aus breeden Holzspéin.
Hautdesdaags si s'aus Plastik oder aus gefaaltem Kartong, dacks a genormte Gréissten, fir se kënne besser openeenzetässelen, oder an der Wuerenzirkulatioun ënnereneen auszetauschen.
Canton de Nevers-Centre
De Canton de Nevers-Est ass eng fréier franséisch administrativ Andeelung am Arrondissement Nevers, am Departement Nièvre an der Bourgogne-Franche-Comté.
Canton de Thiéblemont-Farémont
De Canton de Thiéblemont-Farémont ass eng fréier franséisch administrativ Andeelung am Arrondissement Vitry-le-François, am Departement Marne an der Regioun Grand Est.
804 v. Chr.
10. Joerhonnert v. Chr. | 9. Joerhonnert v. Chr. | 8. Joerhonnert v. Chr.
809 v. Chr. | 808 v. Chr. | 807 v. Chr. | 806 v. Chr. | 805 v. Chr. | 804 v. Chr. | 803 v. Chr. | 802 v. Chr. | 801 v. Chr. | 800 v. Chr. | 799 v. Chr.
Dës Säit befaasst sech mam Joer 804 v. Chr.
805 v. Chr.
10. Joerhonnert v. Chr. | 9. Joerhonnert v. Chr. | 8. Joerhonnert v. Chr.
810 v. Chr. | 809 v. Chr. | 808 v. Chr. | 807 v. Chr. | 806 v. Chr. | 805 v. Chr. | 804 v. Chr. | 803 v. Chr. | 802 v. Chr. | 801 v. Chr. | 800 v. Chr.
Dës Säit befaasst sech mam Joer 805 v. Chr.
Kierch Schlënnermanescht
D'Kierch zu Schlënnermanescht ass eng kathoulesch Kierch déi zur Par Dikrich Le Bon Pasteur, zum Dekanat Zentrum an zu der Gemeng Buerschent gehéiert.
D'Kierch ass der Gebuert vun der Muttergottes geweit. D'Fest gëtt den 8. September gefeiert.
Se steet an der Haaptstrooss, dem CR348.
Geschicht
D'Par Schlënnermanescht gouf am Joer 1804 mat eegener Verwaltung an engem eegene Paschtouer gegrënnt. Zur fréierer Par gehéieren och nach d'Giewelsmillen, de Fridbësch an d'Ënner- an Uewerschlënner. Fir d'200-Joerfeier vun der Par krut d'Kierch vu Schlënnermanescht am Joer 2004 zwou nei Klacken.
Fënsteren
D'Fënstere si vum Émile Probst an deem senger Fra Denise Probst-Massin.
Märtyrer vun Nagasaki
D'Märtyrer vun Nagasaki ware 26 franziskanesch a jesuittesch Missionnairen an zum Chrëschtentum konvertéiert Japaner am Alter tëscht 12 an 64 Joer, déi 1597 op Uerder vum Hideyoshi Toyotomi higeriicht goufen.
Virgeschicht
D'Missionéierung a Japan, déi 1549 mam François Xavier ugefaangen hat, war am Ufank erfollegräich. Ëm 1590 sinn et eppes ëm 200.000 Chrëschte ginn, déi haaptsächlech an Zentraljapan an op der südlecher Insel Kyushu an ëm Nagasaki gelieft hunn. Nodeem d'Philippinnen awer 1587 vun de Spuenier ageholl gi sinn, huet déi japanesch Féierung gefaart d'Chrëschte géifen ze vill Afloss kréien an et kéint zu enger Eruewerung duerch d'Europäer kommen. Dofir huet den Herrscher vu Japan, den Toyotomi Hideyoshi, en Dekret erlooss mat deem all auslännesch Geeschtlecher aus Japan verbannt sollte ginn. Well den Hideyoshi awer weiderhin um Handel mat Portugal intresséiert war hat den Dekret weider keng Konsequenzen an d'Missionnaire konnten hir Aarbecht weider maachen.
Zougespëtzt huet sech d'Lag awer wéi e spuenescht Schëff, d'San Felipe, 1596 op sengem Wee vu Mexiko no Manila virun der japanescher Küst Schëffbroch erlidden huet. Wéi d'Ladung du konfiskéiert gouf, huet de Kapitän vum Schëff eng Bemierkung gemaach déi d'Japaner als Menace fonnt hunn. Doropshi sinn op Uerder vum Hideyoshi all spuenesch Franziskaner, déi 1593 vun de Philippinne komm waren, gefaange geholl ginn. Ënner hinne waren och déi 3 Jesuitten, de Paul Miki, de Iacobus Diego Kisai an de Johannes Soan de Goto.
Hiriichtung
Déi dräi sinn op Kyoto bruecht gi wou se zesumme mat 6 Franziskaner a weidere 17 japanesche Chrëschte gefaange gehalen an zum Doud duerch Kräizegung verurteelt goufen. D'Hiriichtung sollt zu Nagasaki sinn. Als Ofschreckung si se nach op d'Haaptplaz vu Meako bei den Haapttempel vun der Stad bruecht ginn a kruten e Stéck vun hirem lénksen Ouer erofgeschnidden. Duerno si se ze Fouss an déi 1.000 km vu Stad zu Stad gedriwwe ginn, woubäi hir sougenannt Verbriechen ausgeruff an d'Leit zu Mësshandlungen ermontert goufen. Jiddweree vun deene 26 krut d'Fräiheet ugebuede falls en dem Chrëschtentum géif entsoen, mä kee vun hinnen ass drop agaangen.
Canton de Rabastens
De Canton de Rabastens ass eng fréier franséisch administrativ Andeelung am Arrondissement Albi, am Departement Tarn an der Regioun Occitanie.
Märtyrer vun Nagasaki
Hiriichtung
De 5. Februar 1597 si si um Tateyama-Hiwwel zu Nagasaki gekräizegt ginn. Bei der japanescher Form vun der Kräizegung ginn eise Klameren ëm d'Handgelenker, d'Enkelen an den Hals gespaant an tëscht d'Been e Stéck fir d'Been ausenaner ze halen. Da gëtt de Kierper mat enger Lanz jeeweils duerch déi riets a lénks Rëpper bis op d'Schëller op der anerer Säit duerchstach.
Kanonisatioun
D'Märtyrer sinn de 14. September 1627 vum Poopst Urban VIII. séileg, an den 8. Juni 1862 vum Poopst Pius IX. helleggesprach ginn.
Bundesverdienstkreuz
D'Bundesverdienstkreuz, op Lëtzebuergesch Bundesverdéngschtkräiz, ass eng däitsch Auszeechnung.
Angela Merkel
Vum 22. November 2005 bis den 8. Dezember 2021 war si Bundeskanzlerin vun der Bundesrepublik Däitschland; se war déi éischt Fra an déi aacht Persoun an deem Amt. Déi éischt véier Joer war se an enger Koalitioun vun CDU-CSU an SPD, duerno, vun Oktober 2009 (no de Bundestagswale vum September 2009) bis de September 2013, mat der FDP, an duerno, bis den 8. Dezember 2021 an enger Grousser Koalitioun mat der SPD.
Si war vum 10. Abrëll 2000 bis Dezember 2018 Presidentin vun der CDU.
D'Angela Merkel ass an der DDR opgewuess an huet do als Physikerin am Zentralinstitut für Physikalische Chemie geschafft. Si ass zanter 1998 an engem zweete Bestietnes mam Joachim Sauer bestuet an huet keng Kanner. Si schwätzt fléissend Russesch an Englesch.
Méchelbaach
Méchelbaach och alt falsch geschriwwen Mëchelbaach oder Mechelbaach, ass den Numm vun dräi Baachen zu Lëtzebuerg.:
Belval (Homonymie)
Belval heeschen:
Lëscht vun de reliéise Fraenuerden
Dës Lëscht vun de reliéise Fraenuerden ass en Deel vun de Referenztabellen.
Mabinogion
Mabinogion ass eng Sammlung vun Erzielungen, déi op mëndlech iwwerliwwert Traditioun vu walisesche Barden zeréckginn.
Den Numm
Den Numm kënnt vun engem Mëssverständnes vun der éischter englescher Iwwersetzerin, der Lady Charlotte Guest. Si hat an enger Geschicht dat walisescht Wuert mabynogion fonnt, an ass dovun ausgaangen, et wier d'Méizuel vum walisesche mabinogi, dat sengersäits vu mab ("Jong, Bouf") géif hierkommen. Aner Fuerscher sinn der Meenung, et géif vun der keltescher Gottheet Maponos ofstamen.
D'Geschichten
D'Mabinogion besteet aus véier Geschichten, déi "Déi véier Äscht vum Mabinogi" genannt ginn:
Fir d'éischt Kéier sinn dës Geschichten am 14 Joerhonnert néiergeschriwwe ginn am The White Book of Rhydderich (Llyfr Gwyn Rhydderch) an am The Red Book of Hergest (Llyfr Coch Hergest). Zanter der éischter Zesummestellung vun der Lady Guest, si siwen aner Geschichte mat derbäikomm; véier dovun erziele Material aus der walisescher Traditioun.
D'Erzielungen Culhwch an Olwen an Den Dram vum Rhonabwy hu Literaturhistoriker intresséiert, well si Uspillungen op d'Artusso maachen. D'Geschicht Den Dram vum Macsen Wledig ass eng romantiséiert Geschicht iwwer de réimesche Keeser Magnus Maximus.
Déi dräi aner Geschichte si walisesch Fassongen aus der Noperschaft vun der Artusseechen, déi och beim Chrétien vun Troyes opdauchen.
Vendeuvre
Vendeuvre ass e Begrëff, deen e puer Bedeitungen huet:
Canton de La Machine
De Canton de La Machine ass eng fréier franséisch administrativ Andeelung am Arrondissement Nevers, am Departement Nièvre an der Bourgogne-Franche-Comté.
Maandel
Eng Maandel ass e grousse längelzege Wäschkuerf, dee geduecht ass, fir Wäsch dran ze transportéieren. Am Géigesaz zu anere Wäschkierf, déi trotz dem Numm och zum Beispill aus Plastik kënne sinn, ass d'Maandel tatsächlech e Kuerf, dat heescht aus geflechtem Material.
Am iwwerdroene Sënn gëtt den Ausdrock gebraucht fir "grouss Kéip" auszedrécken: Maandele voll Suen.
Virga-Jesse Basilika
D' Virga-Jesse Basilika vun Hasselt an der Kapelstraat gouf an de Joren 1727 an 28 gebaut. Si ass an engem Stil gebaut deen d'Transitioun tëscht dem Barock an dem Klassizismus erëmspigelt. D'Kierch gouf am Zweete Weltkrich duerch eng V1 schwéier beschiedegt, gouf awer erëm no den Originalpläng frësch opgeriicht.
Zanter 1980 steet d'Gebai ënner Monumenteschutz.
D'Uergel
D'Uergel vun ëm 1860 ass vum Uergelbauer Arnold Clerinx. D'Uergel déi virdrun am Sint-Elisabethzaal zu Antwerpen stoung, ass eréischt zanter 1952 an der Kierch zu Hasselt. Si gouf am Joer 2003 komplett restauréiert.
Bath
Geographie
Bath läit an engem Dallkessel, ëmgi vun den Hiwwele vum Somerset, um Floss Avon. Et ass och déi eenzeg Plaz a Groussbritannien, wou ee waarm Waasser Quelle fënnt.
Bath huet 84.000 Awunner (2001).
Geschicht
Schonn zu Réimerzäite war d'Stad ënner dem Numm Aquae Sulis bekannt an eng vun deene gréisste Réimesche Siedlungen a Groussbritannien. Déi réimesch Bieder sinn nach haut, deelweis renovéiert, ze gesinn.
Kuckeswäertes
Déi ganz Stad ass iwwerséit mat wäisse Gebaier aus der Georgianescher Period.
Antoine Wehenkel
Den Antoine Wehenkel, gebuer den 10. Februar 1907 an der Stad Lëtzebuerg, do gestuerwen de 27. Februar 1992, war e lëtzebuergeschen Ingenieur a Politiker.
Biographie
No senger Première am Kolléisch huet den Antoine Wehenkel 1930 zu Paräis op der École centrale des arts et manufacture en Ingenieurs-Titel kritt an duerno op der Sorbonne Physik a Mathematik studéiert. No engem Stage op der Arbed an e puer Joer als Enseignant an der Escher Beruffsschoul ass e bei d'Lëtzebuerger Eisebunn schaffe gaangen, wou e säi Beruffsliewe laang sollt bleiwen.
Hie war Member vun der ASSOSS an huet sech 1937 an der Campagne géint dat sougenannt Maulkuerfgesetz engagéiert. Als bekannten Antifaschist gouf hien den 11. Mee 1940, gläich nom Afall vun den däitschen Truppen, verhaft an e Mount an de Prisong gespaart. Duerno gouf hien op eng ënnergeuerdent Plaz an der Reichsbahn versat bis en 1943 entlooss gouf.
Nom Krich gouf den Antoine Wehenkel Generalsekretär vun der Verwaltung bei der CFL, an 1962 Direkter vun der CFL. Wéi hien 1964 Minister gouf ass e vun där Funktioun zeréckgetrueden.
Hien ass 1945 der Lëtzebuerger Aarbechterpartei bäigetratt a gouf 1951 am Zentrum an d'Chamber gewielt. Bis 1974 sollt en all Kéier erëmgewielt ginn. Vun 1951 bis 1964 war en och Gemenge-Conseiller an der Stad Lëtzebuerg.
1964 gouf den Antoine Wehenkel Minister an der Regierung Werner-Cravatte wou en d'Portefeuillë vum Budget, der Wirtschaft an der Energie hat.
1970, no der Ofspléckung vun der SdP, gouf hien, als Nofollger vum dissidenten Henry Cravatte, zum Parteipresident vun der LSAP gewielt an huet dës Charge bis 1974 besat. Hien huet deen neien, méi lénks orientéierte Cours vun der Partei consolidéiert an aktiv op eng zukünfteg Koalitioun mat der liberaler DP higeschafft. No de Chamberwalen 1974 war hien annerhalleft Joer laang Chamberpresident. 1976 huet hie sech aus dem aktive politesche Liewen zeréckgezunn.
An de Joren drop huet hie sech virun allem der Restauratioun vu senger Familljeproprietéit Am Dierfchen higinn an huet d'Geschicht vum Komplex dokumentéiert.
Den Antoine Wehenkel war 15 Joer laang Groussmeeschter vun der Grande Loge de Luxembourg. Hie war bestuet a Papp vu 5 Kanner.
802 v. Chr.
10. Joerhonnert v. Chr. | 9. Joerhonnert v. Chr. | 8. Joerhonnert v. Chr.
807 v. Chr. | 806 v. Chr. | 805 v. Chr. | 804 v. Chr. | 803 v. Chr. | 802 v. Chr. | 801 v. Chr. | 800 v. Chr. | 799 v. Chr. | 798 v. Chr. | 797 v. Chr.
Dës Säit befaasst sech mam Joer 802 v. Chr.
Tirana
Tirana ass d'Haaptstad vun der Republik Albanien an ass de wirtschaftlechen, kulturellen, akadeemeschen a politeschen Zentrum vum Land.